COMMENTATIONIS 
DE LEGIBUS IUDICHSQUE REPETUNDARUM 
PARS II 
LECTA IN CONSESSU CLASSIS PHIL. HIST. ACADEMIAE D. XXXI M. MARTII MDCCCXLY. 
A 
CAR. TIMOTH. ZUMPTIO 
AUCTORE. 
RR ordinem senatorum a senatoribus iudieibus inter annos 80-— 70 
a. Chr. nat. condemnatorum recensuimus. Sed quamvis illa exempla seve- 
ritatis extarent, communis tamen opinio fuil senatores iudicia male et 
flagitiose tueri, sicut Cicero ait in Verr. act. I, 15, satisque ipsae illae, 
quas attuli, damnationis causae probant veram fuisse illam opinionem. 
Etenim cum partium studio senatores a Sulla facti essent multi indigni, 
luxuriaque Romae exarsisset, ut multis multa necesse essent, factum est 
ut iudieiorum corruptio inter paucos impudentius exerceretur, quam tum 
cum equester ordo et fortunis bene constitutus et hominibus frequens 
iudicabat. 
Itaque anno a. Chr. nat. 70 coss. M. Crasso et On. Pompeio magna 
denuo iudiciorum commutatio facta est lege iudiciaria Aurelia lata. 
Eam L. Aurelius Cotta praetor, adiuvante imprimis Cn. Pompeio con- 
sule, tulit, ut communiter senatores et equites Romani et tribuni aerarüi 
iudicarent, ex quibus tribuni aerarii quasi plebis partes explerent. Iudi- 
cia igitur inter tres ordines communicata dieit Asconius comment. in Cic. 
Cornelianam p. 67 Orell., quamquam Velleius hist. Rom. H, 32 Cottam 
iudicandi munus aequaliter inter utrumque ordinem (senatorium et eque- 
strem) partitum scribit, ipseque Cicero p. Cluent. c. 47, omissa tribunorum 
mentione, iudieia senatui cum equestri ordine communicata refert, atque 
Livii adeo epitomator lib, 97 per L. Aurelium Cottam iudicia ad equites 
iranslata tradit. Hoc quidem negligenter expressum est, ut translatio 
fere pro communicatione dicta videatur: nam quin vere senatores et 
equites et tribuni aerarii communiter usque ad Caesarem dictatorem 
g& 21. 
De lege 
Aurelia 
iudicia- 
r1a, 
